Quines entitats apareixen en el text següent?
Adelaida Ferré Gomis (Barcelona, 24 de febrer de 1881 - Barcelona, 9 de març de 1955) fou una puntaire, mestra i historiadora barcelonina, també coneguda com a Adelaida Ferré Ruiz de Narváez. Filla del pintor i decorador Pere Ferré, els primers estudis d'Adelaida Ferré foren a l'Escola Normal Superior de Mestres. Els amplià seguidament a l'Escola Municipal de Música de Barcelona i a l'Escola d'Institutrius. Allí va tenir com a mestre el folklorista Rossend Serra i Pagès (1863-1929). Pel que fa a la formació artística, entre els anys 1902 i 1915, Adelaida va estudiar a l'Escola Superior d'Arts i Indústries i Belles Arts de Barcelona–Llotja. Va compaginar els estudis artístics amb els realitzats a l'Institut de les Arts del Llibre i a l'Institut de Cultura i Biblioteca Popular de la Dona, on va poder perfeccionar els seus coneixements a l'entorn de les puntes i altres labors. Un dels docents d'Adelaida en aquest institut fou el rander Josep Fiter Inglés, qui li degué despertar l'interès per la història de la punta. En aquests anys també mostrava les seves obres en grans exposicions, com l'Exposición de retratos y dibujos modernos que l'any 1910 es va fer al Palau de Belles Arts, organitzada per l'Ajuntament de Barcelona, on es va poder veure la pintura Retrato de la niña María Font y Ferré. També va participar en l'Exposició d'Art de Barcelona del 1920 i en l'Exposició de ferros artístics que van organitzar el Gremi de Serrallers i Ferrers i la Mancomunitat de Catalunya a les Galeries Laietanes l'any següent. Adelaida enfocà la praxi de labors com d'arts plàstiques cap a l'ensenyament. Va donar classes de dibuix artístic i gravat a l'Escola Municipal d'Arts del districte vuitè de Barcelona; de modelat i gravat a l'Escola Municipal de cecs, muts i altres discapacitats; d'Història de l'Art a l'Escola Professional de la Dona de la Diputació Provincial de Barcelona i classes de cuir repujat a la Saint George’s School for Ladies de Barcelona i a Acción Femenina. Però on Adelaida passà bona part de la seva vida professional va ser a l'Escola Municipal d'Oficis per la Dona, refundada després sota el nom d'Escola Municipal Lluïsa Cura. Allí va ser-ne professora de brodats i puntes des de 1911. En va ser nomenada directora el 1942; es jubilà al cap de deu anys. L'esperit pedagog d'Adelaida, heretat molt segurament de Serra i Pagès, queda ben palès en la investigació que dugué a terme sobre qualsevol aspecte relacionat amb les activitats del tèxtil considerades femenines, especialment tot el que fa referència a la punta. Sempre interessada en la divulgació, Adelaida no només va practicar-la a través de l'ensenyament a les aules sinó també en nombroses conferències i en l'elaboració d'articles.
Adelaida Ferré Gomis : persona, Barcelona : Entitat_Geopolítica, Adelaida Ferré Ruiz de Narváez : persona, Pere Ferré : artista_o_autor, Adelaida Ferré : persona, Escola Normal Superior de Mestres : educació, Rossend Serra i Pagès : persona, Adelaida : persona, Institut de Cultura i Biblioteca Popular de la Dona : educació, Josep Fiter Inglés : artista_o_autor, Exposición de retratos y dibujos modernos : esdeveniment, Palau de Belles Arts : edifici, Ajuntament de Barcelona : govern, Gremi de Serrallers i Ferrers : organització, Mancomunitat de Catalunya : govern, Galeries Laietanes : edifici, Diputació Provincial de Barcelona : govern, Acción Femenina : organització, Escola Municipal de Música de Barcelona : educació, Escola d'Institutrius : educació, Escola Superior d'Arts i Indústries i Belles Arts de Barcelona–Llotja : educació, Institut de les Arts del Llibre : educació, Retrato de la niña María Font y Ferré : pintura, Exposició d'Art de Barcelona : esdeveniment, Escola Municipal d'Arts : educació, Escola Municipal de cecs, muts i altres discapacitats : educació, Escola Professional de la Dona : educació, Saint George’s School for Ladies : educació, Escola Municipal d'Oficis per la Dona : educació, Escola Municipal Lluïsa Cura : educació, Serra i Pagès : persona